Document ID: 32009L0146

DIREKTIVA KOMISIJE 2009/146/ES
z dne 26. novembra 2009
o popravku Direktive 2008/125/ES o spremembi Direktive Sveta 91/414/EGS zaradi vključitve aluminijevega fosfida, kalcijevega fosfida, magnezijevega fosfida, cimoksanila, dodemorfa, metilestra 2,5-diklorobenzojske kisline, metamitrona, sulkotriona, tebukonazola in triadimenola kot aktivnih snovi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti druge alinee drugega pododstavka člena 6(1) Direktive,
ob upoštevanju naslednjega:
(1)
Direktiva Komisije 2008/125/ES (2) vsebuje terminološke napake glede rabe, ki velja za aluminijev fosfid, kalcijev fosfid in magnezijev fosfid. Navedene napake je treba popraviti.
(2)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Priloga k Direktivi 2008/125/ES se spremeni:
1.
V vrstici št. 266 (aluminijev fosfid) sedmega stolpca (posebne določbe) dela A se prvi in drugi stavek nadomestita z naslednjim:
„Registrira se lahko samo kot insekticid, rodenticid, talpicid in leporicid v obliki proizvodov, ki so pripravljeni za uporabo in vsebujejo aluminijev fosfid.
Kot rodenticid, talpicid in leporicid se lahko registrira samo za uporabo na prostem.“
2.
V vrstici št. 267 (kalcijev fosfid) sedmega stolpca (posebne določbe) dela A se prvi stavek nadomesti z naslednjim:
„Registrira se lahko samo kot rodenticid in talpicid za uporabo na prostem v obliki proizvodov, ki so pripravljeni za uporabo in vsebujejo kalcijev fosfid.“
3.
V vrstici št. 268 (magnezijev fosfid) sedmega stolpca (posebne določbe) dela A se prvi in drugi stavek nadomestita z naslednjim:
„Registrira se lahko samo kot insekticid, rodenticid, talpicid in leporicid v obliki proizvodov, ki so pripravljeni za uporabo in vsebujejo magnezijev fosfid.
Kot rodenticid, talpicid in leporicid se lahko registrira samo za uporabo na prostem.“
Člen 2
Države članice sprejmejo in objavijo zakone in druge predpise, potrebne za uskladitev s to direktivo, najpozneje do 28. februarja 2010. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.
Navedene predpise uporabljajo od 1. marca 2010.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 26. novembra 2009

Labels: 1
20
0
3
6